Príloha č.1

k uzneseniu Obecného zastupiteľstva obce Jaslovské Bohunice
č. VI/573

SPRÁVA O POSTUPE OBSTARÁVANIA A PREROKOVANIA

ZMENY A DOPLNKY 02/2013
ÚZEMNÉHO PLÁNU OBCE JASLOVSKÉ BOHUNICE

Správa o postupe obstarávania a prerokovania 
ZMIEN A DOPLNKOV 02/2013
ÚZEMNÉHO PLÁNU OBCE JASLOVSKÉ BOHUNICE

Zmeny a doplnky 02/2013 územného plánu obce Jaslovské Bohunice riešia územie v deviatich  lokalitách (02a/2013 až 02i/2013) nasledovne:
- 2a/2013- návrh novej miestnej komunikáciu Panské diely – cesta III/50412, ktorá prepojí ulicu Šidúnky s Trnavskou ulicou,
- 2b/20l3 – návrh prepojenia miestnych častí  Bohunice a Paderovce novým cyklochodníkom,
- 2c/20l3 – návrh na zrušenie ochranného pásma nevyužívaného cintorína v centrálnej časti obce,
- 2d/2013 – návrh novej lokality V4 pri cintoríne Jaslovce - plochy výroby, súvisiace s pohrebníctvom - distribúcia cintorínskych služieb,
- 2e/20l3 – návrh na zmenu pôvodného funkčného využitia časti lokality Krátke pole, ktorá bola schválená v pôvodnom územnom pláne obce, mení sa pôvodná funkcia viacpodlažnej bytovej výstavby na funkciu výstavby rodinných domov,
- 2f/20I3 – v lokalite výrobného areálu sa vyčleňuje plocha na bytovú výstavbu pre zamestnancov areálu,
- 2g/20l3 - návrh zmeny pôvodného funkčného využitia lokality B1 Kopanice schválenej v pôvodnom územnom pláne, mení sa pôvodná funkcia viacpodlažnej bytovej výstavby na zmiešanú funkciu výstavby rodinných domov a bytových domov s plošným vymedzením jednotlivých funkcií,
- 2h/2013 – návrh rekonštrukcie miestnej komunikácie a dobudovanie chodníka v lokalite Záhradná ulica 
- 2i/2013 – návrh účelovej komunikácie pre poľnohospodárske mechanizmy v k.ú. Paderovce, vedenej súbežne s jestvujúcim odvodňovacím rigolom

Spracovateľom Zmien a doplnkov 02/2013 Územného plánu obce Jaslovské Bohunice je Ing. arch. Peter Odnoga, autorizovaný architekt, A5 Ateliér, Pekárska 11,  917 01 Trnava.

Obstarávanie zmeny územného plánu obce bolo zabezpečované v zmysle § 2a Stavebného zákona prostredníctvom odborne spôsobilej osoby - Ing. Miroslav Polonec (registračné číslo 301, vydané dňa 03.05.2012 MDVaRR SR).

V zmysle zák. č. 24/2006 Z.z. o posudzovaní vplyvov na životné prostredie, v znení neskorších predpisov bolo vypracované Oznámenie o strategickom dokumente, ktoré bolo dňa 04.11.2013 doručené OÚ v Trnave, odboru starostlivosti o ŽP, ktorý zahájil zisťovacie konanie. OÚ v Trnave.  Ako príslušný orgán dňa 17.12.2013 vydal rozhodnutie pod zn.. OU-TT-OSZP3-2013/00575/ŠSMER/Ša, že strategický dokument „Zmeny a doplnky 02/2013 Územného plánu obce Jaslovské Bohunice“ sa v zmysle zák. č. 24/2006 Z.z nebudú posudzovať. Požiadavky dotknutých orgánov zo zisťovacieho konania boli zohľadnené v riešení Zmien a doplnkov 02/2013.

Zmeny a doplnky 02/2013 územného plánu obce boli vypracované v zmysle § 11 zákona č. 50/1976 Zb. o územnom plánovaní a stavebnom poriadku v znení neskorších predpisov a vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii. Postup spracovania bol v súlade s uvedenými predpismi. 

Po dopracovaní návrhu Zmien a doplnkov 02/2013 bol tento prerokovaný v zmysle § 22 zákona č. 50/1976 Zb. v znení neskorších predpisov (Stavebný zákon) s verejnosťou, s dotknutými obcami, dotknutými orgánmi a s dotknutými právnickými osobami. 

Prerokovanie prebiehalo v zákonnej dobe 30 dní v termíne od 27.01.2014 do 26.02.2014. Oznámenie o prerokovaní bolo doručené 38 dotknutým orgánom a organizáciám, verejnosť bola o prerokovaní informovaná Verejnou vyhláškou a zverejnením na internetovej stránke obce Jaslovské Bohunice - viď. Oznámenie o prerokovaní so zoznamom dotknutých orgánov, a organizácií, dotknutých právnických osôb a obcí a Verejná vyhláška. 

V rámci prerokovania sa k návrhu riešenia Zmien a doplnky 02/2013 vyjadrilo 23 orgánov a organizácií. Za verejnosť boli podané dve požiadavky, ale nakoľko tieto neboli predmetom rozsahu riešenia Zmien a doplnkov 02/2013 a ani sa netýkali navrhovaného riešenia, neboli akceptované – viď. priložené kópie stanovísk z prerokovania.
Na základe stanoviska OÚ Trnava, odbor výstavby a bytovej politiky zo dňa 20.02.2014 zn. V/OÚ-TT-OVBP1-2014/00191/Ti, v ktorom OÚ Trnava nesúhlasí s navrhovaným zmiešaným funkčným využitím lokality 2g/2013 (bývanie v rodinných a bytových domoch), ale požaduje, aby bolo plošne určené, kde bude umiestnená výstavba viacpodlažných bytových domov a kde výstavba rodinných domov, bolo pôvodne navrhnuté riešenie tejto lokality rozdelené na plochy výstavby RD a na plochy výstavby bytových domov.

Vyhodnotenie všetkých stanovísk a pripomienok, ktoré boli v rámci prerokovávania vznesené k návrhu Zmien a doplnkov 02/2013 a spôsob ich vyhodnotenia je v prílohe č. 2 k uzneseniu obecného zastupiteľstva. Všetky pripomienky z prerokovania boli akceptované a  zapracované do návrhu zmien a doplnkov - viď. Vyhodnotenie pripomienok z prerokovania Zmien a doplnkov 02/2013 Územného plánu obce Jaslovské Bohunice.

Po doplnení pripomienok a odstránení rozporov bol návrh Zmien a doplnkov 02/2013 Územného plánu obce Jaslovské Bohunice predložený v zmysle § 25 Stavebného zákona na preskúmanie Okresnému úradu  Trnava, odboru výstavby a bytovej politiky, oddeleniu územného plánovania, ako príslušnému orgánu územného plánovania, ktorý vo svojom stanovisku zo dňa 1.4.2014, č. V/OÚ-TT-OVBP1-2014/00383/Há skonštatoval, že:
*	obsah návrhu ÚPD „Územný plán obce Jaslovské Bohunice - zmeny a doplnky 02/2013“ je v súlade so záväznou časťou  územnoplánovacej dokumentácie vyššieho stupňa - t.j. so záväznou časťou ÚPN VÚC Trnavský kraj,
*	obsah návrhu ÚPD „Územný plán obce Jaslovské Bohunice - zmeny a doplnky 02/2013“ a spôsob jeho obstarania a prerokovania je v súlade s príslušnými právnymi predpismi, 
*	návrh ÚPD „Územný plán obce Jaslovské Bohunice - zmeny a doplnky 02/2013“ je v súlade so zadaním Územného plánu obce Jaslovské Bohunice, 
*	návrh ÚPD „Územný plán obce Jaslovské Bohunice - zmeny a doplnky 02/2013“ je v súlade s rozsahom ustanovenom v § 17 vyhlášky MŽP SR č. 55/2001 Z. z. o územnoplánovacích podkladoch a územnoplánovacej dokumentácii,
*	záväzná časť ÚPD „Územný plán obce Jaslovské Bohunice - zmeny a doplnky 02/2013“ navrhovaná na vyhlásenie všeobecne záväzným nariadením je v súlade s § 13 stavebného zákona.

Okresný úrad  Trnava, odbor výstavby a bytovej politiky, oddelenie územného plánovania vzhľadom na vyššie uvedené odporúča Obecnému zastupiteľstvu obce Jaslovské Bohunice schváliť predložený návrh ÚPD „Územný plán obce Jaslovské Bohunice - Zmeny a doplnky 02/2013“.

V Trnave, dňa 06.04.2014
Vypracoval:   Ing. Miroslav Polonec,
                      odborne spôsobilá osoba poverená obstarávaním
                      ZaD 02/2013 ÚPN obce Jaslovské Bohunice